Raak Betrokke -Skenkingsfonds • Akademia
Raak Betrokke -SkenkingsfondsNeil Muller2021-09-15T16:47:19+02:00
FINANSIËLE BYDRAES – SKENKINGSFONDS
Dra by tot Akademia se skenkingsfonds. In 2020 het 961 Akademia-studente van 'n studiebeurs, lening of afbetaalopsie gebruik gemaak om hulle studies te finansier. Sonder hierdie kanale sou 'n klomp studente nie kon studeer en in hul toekoms belê nie . Daarom is Akademia se skenkingsfonds op die been gebring.
DIE DOEL VAN DIE SKENKINGFONDS IS OM SKENKINGS WAT ONTVANG WORD TE BELÊ OM KAPITAAL TE LAAT GROEI, UIT TE BOU EN DAN DIE OPBRENGSTE VIR DIE FINANSIËLE ONDERSTEUNING VAN BEHOEFTIGE STUDENTE AAN TE WEND.
Na beraming benodig ongeveer 25% van Akademia-studente studielenings, wat maandeliks toeneem met R4 miljoen om die R150 miljoen vraag teen 2025 aan te spreek. Deur middel van die skenkingfonds is daar nou 'n volhoubare model geskep om skenkings te werf, uit te bou en ten bate van Akademia se studente en die Afrikaanse gemeenskap aan te wend.
Daar is twee volhoubare modelle vir finansiering ontwikkel, waarvolgens behoeftige studente óf kan aansoek doen vir 'n rentevrye lening, óf kan aansoek doen vir 'n studielening teen 'n laer rentekoers as by 'n kommersiële bank indien die bruto inkomste van hulle huishouding bo 'n sekere bedrag is.
JY KAN HELP OM STUDIEDROME TE VERWESENLIK!
*Meeste skenkings is belastingterugeisbaar , en Akademia reik graag 'n artikel 18a-sertifikaat in hier die verband uit.
JY KAN AKADEMIA DEUR MIDDEL VAN DIE VOLGENDE SKENKINGSMETODES HELP UITBOU:
'n Kapitale bedrag te skenk.
Behoeftige studente toegang tot studies te verleen deur 'n studielening te skep. Beurse word ook verwelkom.
'n Klousule in jou testament by te voeg om 'n erflating aan die Akademia-skenkingfonds te bemaak, en sodoende ook boedelbelasting te spaar.
Deur middel van toegewysde fondse 'n fonds te stig wat jou passie laat voortleef in 'n spesifieke rigting.
'n Maandelikse bydrae (debietorder) te teken.
Die insameling van befondsing deur skarefinansiering ten bate van die Akademia-skenkingfonds.
Bankbesonderhede vir bydraes tot die Akademia-skenkingsfonds
Kampus Trust IT 1807/12
Verwysing: Jou selfoonnommer
Stuur asb. bewys van betaling aan vriende@akademia.ac.za sodat ons jou persoonlik kan bedank en 'n artikel 18a-sertifikaat kan uitreik.
Om 'n finansiële bydrae tot Akademia te lewer , stuur asseblief 'n e-pos na vriende@akademia.ac.za of klik hier om 'n blitsvinnige eenmalige skenking te maak.